Хавиер Алмусара
Благодарности

Превод от испански: Рада Панчовска, 2008

chitanka.info

Благодаря, Господи, за моите ограничения,

за сянката на живот,

която заграбва бляскавата

истина в привидния

покрив на моята пещера,

за поставената цел

и несигурното й намерение:

може би наситеността,

която дължа на онзи срок.

Благодаря, Господи, за моите слабости,

за въздуха, който молят белите дробове,

за водата и жаждата,

за моето куче пазител,

тази болка, която лае в раните.

Благодаря, Господи,

за светлината и сенките,

които са скритото лице на светлината,

за нощта и съня,

който попречи да се плаша от последната нощ,

за мътната кал и за твоя дъх.

Благодаря, Господи, за всичко и най-вече

благодаря от все сърце, че ни даде

неспокойната самота, която ни обедини,

за това, че направи нужно което съм,

че постави в мой досег, което обичам.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.